burgasdotpro/wikipedia huggingface dataset:
Satoši Tadžiri

Satoši Tadžiri (jap. 田尻智) (* 28. august 1965) je japonský dizajnér videohry "Poketto Monsutá" alebo jednoducho Pokémon. Ako chlapec býval v okrajovej časti Tokia, kde si okrem hrania videohier, zamiloval nezvyčajného koníčka – zbieranie chrobákov. Z tohto nevinného zbierania postupne vymyslel hru Pokémon. Svoj nápad potom ponúkol firme Nintendo, ktorá ho zrealizovala v podobe dvoch hier: Pokémon Red a Pokémon Green v roku 1996.
Satošimu už v detstve diagnostikovali Aspergerov syndróm.
James Naismith

James Naismith (* 6. november 1861, Almonte, Kanada – † 28. november 1939, Lawrence, Kansas, Spojené štáty) bol kanadsko-americký vysokoškolský pedagóg, tréner a vynálezca. 
V roku 1891 vynašiel šport basketbal a často je mu pripisovaný aj vynález futbalovej prilby. Napísal aj pravidlá basketbalu a dožil sa jeho uvedenia na letných olympijských hrách v roku 1936. Bol protestantským kňazom a učiteľom telesnej výchovy na kolégiu v Springfielde (štát Massachusetts).
Narodil sa v Kanade, v Montreale študoval telesnú výchovu. V Denveri študoval medicínu a svoj titul získal v roku [1898]. Neskôr vyučoval na University of Kansas. V roku 1925 získal americké občianstvo.
V roku 1959 bola založená Naismith Memorial Basketball Hall of Fame, ktorá nesie jeho meno.
Manicouagan

Manicouagan je najväčší zachovaný meteoritový kráter na Zemi. Nachádza sa v Quebecu v Kanade, jeho priemer je a meteorit tam dopadol zhruba pred 212 miliónmi rokov. Momentálne je vyplnený vodnou nádržou.
Firmware

Firmware (iné názvy: firmvér, mikroprogramové vybavenie) je výraz, ktorý sa používa na označenie fixných, zvyčajne pomerne malých programov, ktoré interne riadia rôzne elektronické zariadenia. Firmvér dodala aj prípadne aktualizuje firma výrobcu zariadenia a to aj vtedy, keď je súčasť zložitejšieho zariadenia, napríklad počítača. Odtiaľ pochádza jeho názov.
Typické príklady výrobkov pre konečných používateľov, ktoré obsahujú firmvér sú napr. diaľkové ovládače, kalkulačky a iné domáce spotrebiče. Zložitejšie spotrebiteľské zariadenia, ako sú mobilné telefóny, digitálne fotoaparáty, syntetizátory a podobne, obsahujú firmvér, ktorý umožňuje vykonávať základné operácie, ale aj vyššie funkcie. Okrem výrobkov pre konečných používateľov je firmvér súčasťou vstavaných systémov (angl. "embedded system)," kde väčšinou firmvér vytvára štandardizované operačné prostredie pre zložitejší softvér zariadenia (umožňujúce väčšiu nezávislosť na hardvéri). Ide o počítačové súčasti a zariadenia ako napr. pevné disky, klávesnice, monitory (displeje) alebo pamäťové karty, až po zariadenia ako vedecké prístroje a priemyselné robotické systémy. 
Neexistujú žiadne striktné alebo presne definované hranice medzi firmvérom a softvérom, oba termíny sú len informatívne. Ale firmvér je vždy spájaný so základnými low-level (nízkoúrovňovými) operáciami zariadenia, bez ktorých by bol prístroj nefunkčný.
Firmvér je fixný, čo znamená, že sa nepredpokladá alebo len veľmi zriedkavo predpokladá jeho zmena počas životnosti zariadenia a preto býva uložený v pamätiach typu NVRAM (energeticky nezávislá pamäť s priamym prístupom - Non-Volatile Random Access Memory). Jednoduchý firmvér býva v pamäti ROM alebo PROM, zatiaľ čo zložitejší firmvér často používa pamäť typu flash pamäť (Flash-EEPROM), aby bolo možné neskoršie aktualizovať jeho obsah bez nutnosti výmeny ROM alebo preprogramovania pamäte PROM. Častým dôvodom pre aktualizáciu firmvéru býva napr. opravenie chyby alebo pridanie funkcií do zariadenia. Firmvér býva bežne jeden binárny súbor obrazu pamäte a postup jeho aktualizácie obvykle určí výrobca zariadenia. Aktualizácia firmvéru môžu byť firmou ponechaná aj na koncového užívateľa ak postupuje podľa inštrukcií.
Gold nad zlato

Gold nad zlato (v origináli "Good as Gold") je román Josepha Hellera z roku 1979.
Poznávacím znamením diel Josepha Hellera je charakteristický humor. 
Obsah.
Hlavná postava tohto diela je Bruce Gold. Je to učiteľ, ktorý nenávidí svoje povolanie a prehovára študentov, aby sa odhlasovali z jeho prednášok. Je to spisovateľ, ktorého nikto nečíta. Je to jediný vyštudovaný člen rodiny, ale každý ho má za blbca. A je to manžel, ktorému sa nepáči jeho žena. Celý príbeh sa točí okolo dvoch vecí: Bruce musí napísať knihu o Židovskej skúsenosti, aj keď žiadnu skúsenosť nemá a o pracovnom mieste v Bielom dome. Nič sa mu nepodarí.
Richtár

Richtár (z  – sudca; lat. "iudex"; čiastočné synonymá: šoltýs, fojt, advokát, villicus, vesník, pereg) bol na území dnešného Slovenska do roku 1750 hlavný predstaviteľ samosprávy miest a do roku 1918 dedín. V 15. a 16. storočí bola zrejme do funkcie kráľovských richtárov dosadzovaná nižšia šľachta.
Richtár bol pôvodne úradník vyberajúci pre svojho pána dlhované čiastky v obci, ktorý bol poverený aj súdnictvom. Neskôr sa stal aj predstaviteľom správy obce/mesta. V roku 1850 na dedinách stratil súdnu právomoc, v mestách mu naopak ostala len súdna funkcia ( – slov. sudca) a správnu právomoc dostal mešťanosta ().
Dedinskí (nedediční) richtári.
Dedinskí richtári boli volení obecnou pospolitosťou (v novoveku volili z troch kandidátov navrhnutých zemepánom). Zodpovedali sa však zemepánovi. Na starosti mali správu obce, súdnictvo obce, správu odvodov poddanských dávok, desiatku a deviatku, ako aj štátnych daní. 
Mestskí (nedediční) richtári.
V mestách stál spočiatku na čele mestskej rady zloženej z 6 – 12 (aj viac) prísažných (iurati, scabini, boženíci), od 14. storočia na čele širšej rady alebo volenej (často vyše 100-člennej) obce ("electa civitas"). V kráľovských mestách sa richtár volil spravidla na obdobie jedného roka. Vo funkcii ho potvrdzoval panovník.
Čičava

Čičava môže byť názov pre:
Ihráčsky potok

Ihráčsky potok je potok na strednom Pohroní, preteká východnou časťou okresu Žiar nad Hronom. Je to pravostranný prítok Hrona, meria 14,8 km a je tokom III. rádu. Horný tok (po sútok s Čiernou vodou sa niekedy označuje ako "Biela voda" alebo "Biely potok". Na hornom toku, nad obcou Ihráč, vytvára krátky tiesňavovitý úsek, za obcou sa dvakrát prudko ohýba. Na dolnom toku sa hlavné koryto na dvoch krátkych úsekoch vetví na dve ramená.
"Prameň:" v Kremnických vrchoch na južnom svahu vrchu Smrečník (1 249,2 m n. m.) v nadmorskej výške približne 1 100 m n. m., južne od chaty Hostinec
"Smer toku:" od prameňa najprv na juhozápad, pričom vytvára oblúk a tečie ďalej na juh, po pribratí prítoku spod Chlmového grúňa sa opätovne stáča na juhozápad, následne sa stáča aj pred obcou Ihráč a odtiaľ až k ústiu pokračuje viac-menej severojužným smerom
"Geomorfologické celky:" Kremnické vrchy, podcelky Flochovský chrbát, Jastrabská vrchovina a Turovské predhorie
"Prítoky:" sprava prítok z oblasti Trojice, z juhovýchodného svahu Kremnického štítu (1 008,2 m n. m.), z východného svahu vrchu Na piesok (560,8 m n. m.), potok pretekajúci obcou Jastrabá, prítoky od osady Kuričkovci a z osady Pitelovský Mlyn; zľava dva prítoky zo západného svahu Labušna (1 181,2 m n. m.), zo západného svahu Chlmového grúňa (1 076 m n. m.), prítok spod kóty 1 001,0 m, zo severného svahu Horného chlmu (1 012,5 m n. m.), z južného svahu Horného chlmu, Čierna voda, prítok z doliny Snoža a Hrabinský potok (333,3 m n. m.)
"Ústie:" do Hrona pri obci Trnavá Hora v nadmorskej výške cca 258 m n. m.
"Obce:" Ihráč, samoty Ihráčska Píla a Jastrabský Mlyn, osada Hrabíky a obec Trnavá Hora
Kamenec (prítok Tople, Chmeľová)

Kamenec je potok v hornom Šariši, v severovýchodnej časti okresu Bardejov. Je to ľavostranný prítok Tople, meria a je tokom VI. rádu. Na hornom toku sa niekedy označuje ako "Riečka", nakoľko preteká rovnomennou dolinou. V Zborovskej kotline na viacerých miestach výraznejšie meandruje, najväčší meander leží na začiatku obce Zborov (stojí na ňom kostol). Za obcou sa prerezáva cez flyšové pásmo a oddeľuje pohorie Busov na pravom brehu od Zborovského hradného vrchu, ktorý sa vypína nad ľavým brehom. Pozdĺž celého toku sú zreteľné prejavy dažďovej vody vo forme mnohých výmoľov.
"Prameň:" na rozhraní Busova a Ondavskej vrchoviny (severozápadný výbežok), na severovýchodnom svahu Javoriny () v nadmorskej výške cca , v blízkosti slovensko-poľskej štátnej hranice
"Smer toku:" na hornom toku na juhovýchod, po pribratí prítoku spod sedla Dujava až k obci Becherov severojužným smerom, obcou preteká smerom na juhozápad, potom od sútoku s Regetovskou vodou opäť na juh, za Zborovom sa esovito stáča a obteká Zborovský hradný vrch, napokon pokračuje k svojmu ústiu severojužným smerom
"Geomorfologické celky:" Ondavská vrchovina, podcelok Zborovská kotlina
"Prítoky:" sprava prítok zo severovýchodného svahu Javoriny (), z oblasti Becherovskej tisiny, zo severovýchodného svahu Paledovky (), Becherovský potok, prítok z oblasti Lámanca, Regetovská voda, Chmeľovský potok, Rosucká voda, prítok z juhovýchodného svahu Stebníckej Magury (), z oblasti Kútov, Bardejovský potok, prítok spod kóty ; zľava prítok spod sedla Dujava (), Rakovica, dva prítoky zo severozápadného svahu Smilnianskeho vrchu (), Kozinec () prítok spod kóty , Rakovec, prítok zo západného svahu Hradského (), zo západného svahu Jedliny (), potok prameniaci západne od obce Andrejová a prítok spod kóty .
"Ústie:" do Tople na severovýchodnom okraji mesta Bardejov v nadmorskej výške približne 
"Obce:" Becherov, Chmeľová, Zborov, Dlhá Lúka, mesto Bardejov (okrajom)
Štatút mesta

Štatút mesta je:
Na Slovensku (podľa ÚS SR) štatút mesta v súčasnosti môže byť vydaný vo forme všeobecne záväzného nariadenia aj bez výslovného splnomocnenia zákona
Čičava (potok)

Čičava (normovaný názov; iné názvy: Čičavka, Mernícky potok) je potok na Zemplíne, na území okresu Vranov nad Topľou. Je to ľavostranný prítok Tople, meria 14,7 km a je tokom VI. rádu. Na hornom toku lemujú obidva brehy početné výmole, na dolnom toku (na území mesta Vranov nad Topľou) je vybudovaná ochranná hrádza.
Prameň.
Pramení v Ondavskej vrchovine na južnom svahu vrchu Na bučkoch (528,2 m n. m.) v nadmorskej výške cca 440 m n. m.
Smer toku.
Tečie prevažne severojužným smerom, obcou Michalok preteká juhojuhovýchodným smerom, v oblasti sútoku s Podlazným potokom vytvára výrazný oblúk ohnutý na západ, medzi obcami Merník a Čičava tečie juhovýchodným smerom, podobne aj na krátkom úseku tesne pred svojim ústím.
Ústie.
Do Tople sa vlieva na území mesta Vranov nad Topľou v nadmorskej výške približne 128 m n. m.
Salvador Allende

Salvador Allende (* 26. jún 1908, Valparaíso, Čile – † 11. september 1973, Santiago) bol čilský lekár a ľavicový politik, v rokoch 1970 - 1973 prezident Čile. Pri vojenskom puči zorganizovanom gen. A. Pinochetom spáchal samovraždu.
Politická kariéra.
Do prezidentského kresla sa dostal ako kandidát za stranu "Unidad Popular", s ktorou sa spája aj meno nositeľa Nobelovej ceny za literatúru Pabla Nerudu. V roku 1970 získal Allende 36,29 % hlasov, za zvolenie vďačil paradoxne roztrieštenosti pravicovej opozície, ale aj podpore kresťanských demokratov v Kongrese. V roku 1971 vyhrala "Unidad Popular" regionálne voľby so ziskom 49,75 % hlasov. Po zvolení viedol Allende ľavicovú politiku, jej súčasťou bolo pozdvihnutie životnej úrovne obyvateľstva, znárodnenie bánk a podnikov zaoberajúcich sa ťažbou nerastov.
Počas jeho úradovania vo funkcii prezidenta, ktoré malo trvať do roku 1976, bol v roku 1973 zvrhnutý pri vojenskom puči, ktorý viedla vojenská junta na čele s generálom Augustom Pinochetom. Allende spáchal samovraždu v bezvýchodiskovej situácii počas obliehania prezidentského paláca "La Moneda", pričom údajne použil pušku AK-47, ktorú mu daroval Fidel Castro.
Socialistická ekonomika počas vlády Allendeho.
Prvý rok jeho pôsobenia vo funkcii dosiahol rast ekonomiky Čile 8 %, pričom Allende riešil rastúce výdavky vytlačením nových bankoviek, čím takmer zdvojnásobil množstvo peňazí v obehu. Krátkodobý efekt bol síce pozitívny, ale o pár mesiacov dosahovala medziročná inflácia v krajine stovky percent a viedla k vzniku rozsiahleho čierneho trhu. Neutešenú ekonomickú situáciu mal pomôcť vyriešiť aj experiment Projekt Cybersyn, ktorého autorom bol britský kybernetik Stafford Beer. Občania mali do počítačového centra v Santiagu vkladať svoje potreby a vláda ich mala centrálne riešiť. Systém zlyhal a s ním aj zásobovanie krajiny.
Allende a literatúra.
Obdobie pádu prezidenta Allendu je aj pozadím románu "Dom duchov", ktorý napísala jeho neter Isabel Allendeová a ktorý bol neskôr aj sfilmovaný.
Chubut

Chubut môže byť:
Acotango

Acotango je stredný a najvyšší z trojice stratovulkánov (Humarata - 5 730 m, Cerro Capurata - 5 990 m a Acotango - 6 062 m), nachádzajúcich sa na hraniciach severného Čile a Bolívie. Vek poslednej erupcie nie je známy, ale lávové prúdy na severnom svahu vyzerajú relatívne čerstvo, čo poukazuje na ich pomerne mladý vek (holocén). Taktiež komplex lávových dómov a s nimi asociovaných uloženín pyroklastických prúdov vulkanického centra Capurata je relatívne mladý.
Trnava (rozlišovacia stránka)

Trnava môže byť:
Lomnica (prítok Tople)

Lomnica je potok na Zemplíne, na území okresu Vranov nad Topľou. Je to pravostranný prítok Tople, meria 16 km a je tokom VI. rádu.
Prameň.
Pramení v Slanských vrchoch, pod hlavným hrebeňom pohoria, na severovýchodnom svahu Lipovej (835,8 m n. m.) v nadmorskej výške cca 650 m n. m.
Smer toku.
Od prameňa tečie najprv na severoseverovýchod, potom prevažne na východ, na úseku medzi sútokom s prítokom zo severozápadného svahu Oblej a sútokom s Medvedím potokom tečie na juhovýchod, okrem toho pred obcou Vechec tečie na krátkom úseku tiež na juhovýchod a cez Čemerné tečie k ústiu severovýchodným smerom.
Ústie.
Do Tople ústi na území mesta Vranov nad Topľou v nadmorskej výške cca 127,5 m n. m.
Oľšava (prítok Tople)

Oľšava staršie Olšava je potok na Zemplíne, v južnej časti okresu Vranov nad Topľou. Je to pravostranný prítok Tople, meria 16,8 km a je tokom VI. rádu. Za obcou Banské vytvára hlboko zarezané údolie s úzkym dnom a pomerne strmými brehmi.
Prameň.
Pramení v Slanských vrchoch, v lokalite Ráztoky, na východnom svahu Mošníka (911,1 m n. m.) v nadmorskej výške cca 658 m n. m.
Smer toku.
Od prameňa tečie najprv na sever, pri obci Banské na krátkom úseku na severovýchod, za obcou vytvára veľký oblúk prehnutým na sever, ktorým obteká masív Muru (502,2 m n. m.) a pokračuje na juhovýchod, následne na krátkom úseku tečie na juh, na dolnom toku tečie už len východným smerom.
Ústie.
Do Tople sa vlieva východne od obce Sačurov v nadmorskej výške 114,1 m n. m.
Aranyvirág

Aranyvirág (dalo by sa preložiť ako "Zlatý kvet", ale ide o meno hlavnej postavy) je opereta, ktorú skomponoval Jenő Huszka. Premiéra sa konala 6. novembra 1903 v Budapešti, pri príležitosti otvorenia nového divadla "Király Színház" (tvz. "Kráľovské divadlo", bolo súkromným divadlom - názov dostalo podľa ulice na ktorej stálo). Libreto napísal Ferenc Martos. Opereta bola úspešná a pre nové divadlo znamenala skvelý začiatok.
Obsah.
I. dejstvo.
Do do neapolského prístavu prichádzajú turisti, medzi nimi sú aj mladí a bohatí americkí snúbenci Ellen a Harry. Na ich prijatie sa chystajú aj Aranyvirág a Beppo. Aranyvirág hosťom zatancuje. Potom sa zoznámi s Ellen a dohodnú sa, že si na jeden deň vymenia úlohy. Tak sa z Aranyvirág stane miliardárkou a Ellen prezlečená a takto príde za Beppom. Ten samozrejme vidí, že to nie je skutočná Aranyvirág, ale táto hra mu nie je proti srsti.
II. dejstvo.
Aranyvirág sa stala stredobodom záujmu na večierku v medzinárodnom hoteli. Najviac zaujme skrachovaného aristokrata, ktorému by dobre padlo bohaté veno.
Beppo s prezlečenou Ellen sa skvele zabávajú na miestnej námorníckej zábave na pobreží. Keď si to všimne Aranyvirág, hneď ju prestane baviť rola miliardárky a chce sa vrátiť v Beppovi. Beppo ju však odmietne a ona, nešťastná chce ujsť. Zastaví ju Harry a vyzná jej lásku.
III. dejstvo.
Harry sa chce vrátiť do Ameriky a vziať so sebou Aranyvirág. Takisto Ellen si chce vziať Beppa so sebou. Všetci štyria sa stretnú na pobreží, kde si Aranyvirág dokáže získať Beppove srdce späť.
Hidegkút (Maďarsko)

Hidegkút je obec v Maďarsku vo Vesprémskej župe v obvode Veszprém.
Má rozlohu 1 358 ha a žije tu 442 obyvateľov (2011).
Kamenné námestie

Kamenné námestie je námestie v Bratislave v mestskej časti Staré Mesto. 
Do roku 1918 malo nemecký a maďarský oficiálny názov "Stein-Platz" alebo "Kő-tér", v období socializmu do 1. apríla 1991 sa volalo Kyjevské námestie podľa ukrajinského mesta Kyjev.
Je jedným z centrálnych námestí mesta. Na námestí sa nachádza Obchodný dom Prior (pôvodne tiež My, Tesco, K-Mart a predtým tiež s rovnakým názvom Prior) a Hotel Kyjev.
Sahadža joga

Sahadža joga (doslova "prirodzené spojenie") je rýchla a jednoduchá meditačná technika, ktorú vypracovala Šrí Matadži Šrívastava v roku 1970. Ide o meditáciu, pri ktorej nastáva prebudenie energie kundalini, ktorá sa považuje za vrchol duchovného úsilia všetkých jogínskych cvičení a duchovných smerov. V sahadža joge nastáva prebudenie tejto energie už pri prvej meditácii. Preto sa považuje za jogu završujúcu, ktorá je spojením všetkých svetových duchovných učení. Prítomnosť tejto energie je fyzicky citeľná na hlave a dlaniach ako chladný vánok. Uvedomenie si tejto energie sa nazýva sebarealizácia, čiže spoznanie nášho vnútorného vedomia, vedomia vibrácii. 
Sahadža joga je rozšírená vo viac ako 105 krajinách sveta. Jej techniky sa dnes využívajú v lekárstve, školstve, ekológii, umení a iných odvetviach ľudského pôsobenia. Programy sahadža jogy prebiehajú každý týždeň, skoro v každom meste Slovenska.
Charmander

Charmander (jap.: ヒトカゲ, "Hitokage") je Pokémon – fiktívna postava z hier, mangy, zbieracích kariet, anime a ďalších médií vytvorených Satoši Tadžirim s názvom "Poketto Monsutta" alebo skrátene "Pokémon".
Charakteristika.
Charmandera je možné získať len v regióne Kanto, avšak prenosom sa môže dostať do akejkoľvek dosiaľ vydanej Pokémon hry. Voľne žijúci neexistujú, získať sa dá len ako štartovný pokémon od profesora Oaka v hrách Pokémon Red a Blue alebo od jedného trénera na ceste číslo 24 v hre Pokémon Yellow.
Charmander je oranžovej farby a na konci jeho chvostíka má plamienok, ktorý požíva na ohnivý útok "Ember". Tento plamienok si veľmi chráni, lebo nesmie dovoliť, aby zhasol. Má veľké zelené oči. Na 16. úrovni sa vyvíja na Charmeleona.
Dvojnásobné zranenie Charmanderovi spôsobujú útoky vodného, zemného a kamenného typu. Malé zranenia mu spôsobujú útoky ohnivého, trávnatého, ľadového, chrobačieho a oceľového typu. V hrách Pokémon Red, Blue a Yellow mu ľadové útoky spôsobujú plné zranenie a oceľový typ sa tam nenachádza.
O.C. California

O.C. California (v origináli "The OC") je americký dramatický seriál. O.C. v názve je skratka americkej oblasti Orange County v Kalifornii. Seriál sa začal vysielať v roku 2003 na stanici FOX Network. Na Slovensku ho vysielala TV Markíza.
Seriál ma po štyroch sériach avizovaný koniec na 22. február 2007. Dôvodom je znížená sledovanosť.
Dej.
Ryan Atwood sa po problémoch s krádežou dostane do styku s políciou. Obvinený je však len jeho brat Trey a Ryana sa ujme právnik Sandy Cohen, ktorému je ľúto z akých ťažkých rodinných pomerov Ryan pochádza. Z okrajového mesta Chino sa presťahuje do mesta Newport Beach v Kalifornii. Spočiatku má problémy prispôsobiť sa inému štýlu života.
Ryan v novom prostredí žije s rodinou Sandyho Cohena - Seth Cohen, ktorý je v rovnakom veku ako Ryan. Kirsten Cohenová - mala asi najväčšie problémy zvyknúť si na Ryana. Neskôr ho však začala brať už takmer ako syna.
Jolteon

Jolteon je elektrický typ pokémona. V boji má výhodu proti vodným, lietajúcim a ľadovým typom pokémonov, nevýhodu proti ohnivým, trávovým, zemným a kamenným typom.
Neuquén (argentínska provincia)

Neuquén je provincia na západe Argentíny na severnom okraji Patagónie. Toto teritórium sa stalo provinciou 27. júla 1955. Jej hlavné mesto má rovnaký názov Neuquén.
Poloha.
Provincia hraničí s provinciou Mendoza na severe, s provinciou Río Negro na juhovýchode a s Čile na západe. Okrem toho sa provincia na severovýchode stretáva v jednom bode s provinciou La Pampa.
Obyvateľstvo.
Až do dobytia oddielmi generála Julia Argentina Rocu v rokoch 1877 - 1879 bol Neuquén osídlený prevažne obyvateľmi kmeňa Mapuče (názov "Neuquén" pochádza zo slova "Nehuenken", čo v jazyku Mapudungun znamená "dravý" a pôvodne sa vzťahoval na rieku Neuquén). Dnes (2006) existuje v provincii asi 50 Mapučských dedín s počtom necelých 10 000 obyvateľov. Asi 40 percent obyvateľstva Neuquénu má indiánsky pôvod.
Viac ako polovica obyvateľstva (asi 260 000) žije v havnom meste Neuquén v departmente Confluencia. Hustota obyvateľstva činí tak v departmente Confluencia 36 obyvateľov na km2, zatiaľ čo na ostatnom území je hustota sotva 4 obyvatelia na km2. 
Politické rozdelenie.
Provincia je rozdelená na 16 departmentov (špan.: "departamentos").
Neuquén

Neuquén môže byť:
Blastoise

Blastoise (jap.: カメックス, "Kamex") je Pokémon – fiktívna postava z hier, mangy, zbieracích kariet, anime a ďalších médií vytvorených Satoši Tadžirim s názvom "Poketto Monsutta" alebo skrátene "Pokémon".
Charakteristika.
Blastoisa je možné získať len v regióne Kanto, ale prenosom sa môže dostať do akejkoľvek dosiaľ vydanej Pokémon hry. Voľne žijúci neexistujú, získať sa dá len vývojom z jeho predošlej formy, Wartortlea, od 36. úrovne alebo od 32. úrovne v hrách Pokémon Red, Blue a Yellow.
Blastoise je tmavomodrej farby, pri čom veľmi pripomína obriu korytnačku. Na svojom ako kameň tvrdom pancieri má zasadené dve vysokotlakové vodné delá, z ktorých dokáže chrliť vodný prúd veľkou silou, ktorá ľahko prerazí aj oceľovú dosku. Takýmto spôsobom používa najsilnejší vodný útok, "Hydropump". Blastoisovia sa väčšinou vyskytujú na pobrežiach na malých ostrovoch, kde žijú v skupinkách so Squirtlami a Wartlotlami.
Dvojnásobné zranenie Blastoisovi spôsobujú útoky elektrického a trávového typu. Malé zranenia mu spôsobujú útoky ohnivého, vodného, ľadového a oceľového typu. V hrách Pokémon Red, Blue a Yellow sa oceľový typ nenachádza.
Mudkip

Mudkip je vodný pokémon. Pochádza z 3. generácie pokémonov. Na 16.Lv sa vyvíja na Marshtompa a ten sa na 36.Lv vyvíja na Swamperta. Mudkip je modrej farby a žije v blízkosti vôd. Útočí Vodným delom () a Blatovým plesknutím (). Môže sa však aj naučiť oveľa silnejšie útoky ako sú napríklad Hydro pumpa () alebo Úsilie (). Získať ho v hrách Ruby, Sapphire a Emerald aj ako štartovného pokémona. Mudkip sa vyskytuje najviac vo svete Hoenn. V seriáli si tiež Brock chytil svojho Mudkipa. Marshtomp a Swampert sú na rozdiel od Mudkipa sú aj zemní pokémoni, čiže elektrickí pokémoni sú proti ním na nič. Mudkip sa môže aj od narodenia naučiť silné útoky ako sú napríklad Prastará sila () alebo Blatová bomba (). Mudkip je na rozdiel od iných pokémonov veľmi priateľský.
Mudkipove typové výhody :
Mudkipové typové slabosti :
Bobrovec

Bobrovec môže byť:
Ráztoka

Ráztoka môže byť:
Jelšava

Jelšava môže byť:
Biela (rozlišovacia stránka)

Biela môže byť:
Milotic

Milotic je vodný pokémon. Pochádza z 3. generácie. Žije vo vode a v blízkosti vôd. Vyvíja sa z Feebasa krásou. Milotic sa vyskytuje v hrách Ruby, Sapphire a Emerald na Game Boy Advance ale aj v hrách Diamond a Pearl na Nintendo DS. Milotic je takzvaný "jemný pokémon" "(" "Tender Pokémon" ")". Zvyčajne útočí útokmi Vodný pulz () a Hydro pumpou () ale môže sa naučiť aj silné útoky ako sú napríklad Snehová búrka (), Železný chvost () alebo Dračí pulz (). Milotic je veľmi vzácny a silný pokémon.
Miloticove typové výhody :
Miloticove typové slabosti :
Alternácia (jazykoveda)

Alternácia (striedanie fonických prvkov) je fonologický (morfonologický) jav, pri ktorom ide o vplyv morfémy na fonému. Je to zámena fonémy v rámci morfémy inou fonémou alebo spojením foném. Na rozdiel od neutralizácie sú pri alternácii zmeny fonických prvkov vynútené nie zvukovým, ale významovým okolím. Napríklad pri tvorení názvov mláďat nastávajú v slovenčine zmeny spoluhlások t, d, n, l, k, ch, h, g na ť, ď, ň, ľ, č, š, ž, dž (kvet/kvieťa, had/háďa, žena/žieňa, vyžla/výžľa, vlk/vĺča, mucha/múša, striga/strídža).
Alternácie sú nekombinačné (voľné) zmeny fonických prvkov. Podľa druhu alternujúcich foném sa rozdeľujú na:
Jan Křesadlo

Václav Jaroslav Karel Pinkava, ktorý tvoril pod pseudonymom Jan Křesadlo (* 9. december 1926 – † 13. august 1995), bol český spisovateľ a básnik.
Životopis.
Po invázii v roku 1968 emigroval so svojou ženou a štyrmi deťmi do Spojeného kráľovstva. Pracoval ako klinický psychológ, vedúci oddelenia. Po predčasnom odchode na dôchodok v roku 1982 sa úplne venoval umeleckej tvorbe. Za svoju prvotinu, román Mrchopěvci, ktorú vydalo nakladateľstvo ’68 Publishers, získal Cenu Egona Hostovského roku 1984.
Tvorba.
Svoj pseudonym si vybral čiastočne aj preto, že mu v občianskom mene chýbalo rýdzo české "ř". Pseudonymy mal v obľube napríklad presmyčkový Jake Rolands (autor rodokapsu), ale aj J. K. Klement (prekladateľ), Juraj Hron (slovácky autor), Ferdinand Lučovický z Lučovic a na Suchým dole (skladateľ), Kamil Troud (ilustrátor), a ďalší.
Angažoval sa v kostolnej muzike, komponoval hudbu, a okrem iného aj Glagolskú omšu. Okrem umeleckej činnosti a svojho občianskeho pôsobenia úspešne publikoval v matematickej logike, kde vynašiel celú triedu viachodnotových logík.
Ako tzv. renesančný muž, polyhistor, si rád kládol náročné prekážky a úlohy. So svojou dcérou preložil do angličtiny Seifertov "Věnec sonetů" a k tomu si doprial aj vlastný polemický "Vzdorověnec".
Vydal zbierku básní v siedmich jazykoch, "Sedmihlásek". Celkovo napísal, vrátane niekoľkých sonetových vencov, vyše sto sonetov.
Jeho vrcholné literárne dielo je nepochybne ΆΣΤΡΟΝΑΥΤΙΛÍΑ, "Astronautilía-Hvězdoplavba", netypický vedecko-fantastický román, 6575 veršov v homérskej starogréčtine s paralelným českým prekladom. Táto kniha vyšla iba krátko po jeho smrti.
Jeho pozostatky sú uložené pod pomníkom od jeho syna Jana Pinkavu, na Vinohradskom cintoríne v Prahe.
Pokémon Crystal

Pokémon Crystal je japonská videohra pre Game Boy Color vydaná spoločnosťou Nintendo v decembri roku 2000. Je to už siedma verzia hry o veľmi obľúbených príšerkách nazvaných pokémoni.
Pokémon Crystal je vylepšená verzia hier Pokémon Gold a Silver, ako je napríklad Yellow vylepšená verzia hier Red a Blue. V Crystale je na rozdiel od predchádzajúcich verzií lepšia grafika a pokémoni majú svoju krátku animáciu. Navyše, je to prvá hra zo série Pokémon pre hernú konzolu Game Boy, kde si hráč môže vybrať pohlavie trénera.
Hra začína v malom mestečku New Bark Town, kde vám miestny profesor Elm dá vášho prvého pokémona podľa vašej voľby. Na výber je:
Pokémon Crystal sa odohráva v dvoch svetoch. V novšom svete, Johto na hráča čaká 100 novích pokémonov. Do staršieho Kanta sa dá dostať až neskôr a na záver hry vás čaká súboj s najlepším trénerom pokémonov, Redom.
Alternácia

Alternácia (v niektorých kontextoch aj alternovanie) môže byť:
Geosféra

Geosféra môže byť:
Geosféra (obal)

Geosféry sú koncentrické obaly tvoriace Zem. 
Existujú tieto geosféry (od dola hore):
Zvláštnymi geosférami zasahujúcimi do ostatných geosfér sú:
Lucius Verus

Lucius Ceionius Commodus Verus Armeniacus (* 15. december 130 – † 169), známy ako Lucius Verus, bol spolucisárom Marca Aurelia (161 – 180), od roku 161 až do svojej smrti.
Sodoma a Gomora

Sodoma (po hebrejsky סְדוֹם, po grécky Σόδομα - Sodoma) a Gomora (po hebrejsky עֲמוֹרָה, po grécky Γόμοῤῥα - Gomorrha) boli podľa Biblie mestá zničené Bohom za hriechy ich obyvateľov.
Sodoma, Gomora a okolité mestá boli zničené „sírou a ohňom“ (Genezis 19,24-25). Odvtedy sú ich mená synonymom nemravného hriechu a ich pádu so známym prejavom Božieho hnevu. (Júd 1,7) Skazu oboch miest prežil iba Lót a jeho dve dcéry. Lótova manželka sa napriek zákazu pri úteku z mesta otočila a zmenila sa na soľný stĺp. Príbeh o Sodome dal vznik slovu sodomia.
Sodoma bola jedno z piatich miest Päťmestia (Pentapolis) (Múd 10,6): "Sodoma", "Gomora", "Adama" (Adma), Seboim (Cebóim) a Segor (Cóar, "Bela") (Genezis 19,22). Územie Päťmesia je tiež označované ako „mestá okolo Jordánu“ (Okolie jordánske) (Genezis 13,12), keďže všetky ležali v nížine pri rieke Jordán.
Ekosféra

Ekosféra môže byť:
Cerro Colluma

Cerro Colluma je relikt maarovej vulkanickej štruktúry, nachádzajúci sa východne od hlavnej bolívijskej sopečnej reťaze. Bližšie údaje o vulkanickej činnosti nie sú známe, no vek poslednej erupcie je pravdepodobne holocén.
Ekosféra (časť biosféry)

Ekosféra je časť biosféry s pravidelným a zákonitým výskytom života. 
Siaha do 5 –  v atmosfére, v oceánoch a litosfere je jej hranica rovnaká ako u biosféry, prípadne u litosféry je trochu blížšie k povrchu.
Sacabaya

Sacabaya (alebo Quemado) je vulkanický komplex, nachádzajúci sa na západe bolívijskej náhornej plošiny, blízko hraníc s Čile. Komplex je tvorený rozľahlým ignimbritovým depozitom, ktorý je prekrytý trojicou vzájomne poprepletaných kráterov s celkovými rozmermi 2 × 3,5 km. Najmladší kráter leží na južnom okraji komplexu, vek celého komplexu je odhadovaný na holocén, čo dokladajú nezvetrane vyzerajúce lávové bloky a tiež aj aktívne fumaroly.
Arintica

Arintica je vulkanický komplex, nachádzajúci sa na hraniciach Čile a Bolívie. Komplex pozostáva z troch stratovulkánov - Arintica, Puquintica a Calajata, z nich Arintica je najmladší. Lávový prúd, utuhnutý na juhovýchodnom úbočí je relatívne mladý, postglaciálny.
Isluga

Isluga je najzápadnejšie umiestnený stratovulkán vulkanickej reťaze, tiahnucej sa od stratovulkánu Tata Sabaya v Bolívii. Isluga sa nachádza už v Čile, len 7 km od hraníc s Bolíviou. Posledná aktivita bola zaznamenaná na začiatku 20. storočia, predchádzajúce erupcie (v 19. storočí) zničili lávovými prúdmi niekoľko blízkych mestečiek.
Cabaray

Cabaray je neaktívny stratovulkán, nachádzajúci sa v západnej Bolívii, blízko hraníc s Čile. Je súčasťou reťaze vulkánov Tata Sabaya, Cabaray a Isluga ako jej prostredný člen. Nie sú evidované žiadne erupcie vulkánu v historickej dobe.
Teplota vzplanutia

Teplota vzplanutia alebo bod vzplanutia je najnižšia teplota pri, ktorej horľavá kvapalná látka za presne stanovených podmienok skúšky, vyvíja také množstvo horľavých pár, ktoré je po priblížení iniciačného zdroja (napr. plameň, iskra) schopné krátko (max. 5 sekúnd) horieť a zase zhasnúť. Teplota vzplanutia je vždy nižšia, ako bod horenia (teplota zápalnosti) a tá je vždy nižšia ako teplota vznietenia.
Tuhé látky.
U tuhých horľavých látok sa určuje teplota vzplanutia FIT (flame ignition temperature), ktorá je definovaná ako najnižšia teplota vzduchu, prúdiaceho okolo vzorky, pri ktorej dôjde pôsobením vonkajšieho zápalného zdroja k zapáleniu zmesi plynných produktov rozkladu. Pre jej laboratórne určenie se spravidla používa Setchkinova odporová pec.
Kvapalné látky.
Téglik s horľavinou sa riadene zahrieva, pričom sa k hladine každé 2°C priblíži predpísaným spôsobom plameň, až kým sa nad hladinou neobjaví krátke horenie. Získané hodnoty teploty z dvoch meraní sa spriemerujú, pričom skúška prebehla správne, ak rozdiely v jednom laboratóriu, vykonané na jednej vzorke, s jedným pracovníkom sa nelíšia o viac ako 8°C, alebo v dvoch rôznych laboratóriách je rozdiel menší ako 17°C. 
Ak skúška prebehla za iného ako atmosférického tlaku, ale v rozsahu od 98,0 kPa do 104,7 kPa,
tak sa teplota vzplanutia prepočíta podľa vzorca:
tc=t0+0,25(101,3-p)
kde t0 "(°C)" je teplota nameraná pri atmosférickom tlaku okolia p "(kPa)".
Trieda nebezpečnosti horľavých kvapalín podľa vyhl. 86/1999 Z.z..
Trieda nebezpečnosti horľavých kvapalín, vzhľadom na bod vzplanutia, podľa vyhl. 86/1999 Z.z., príloha 1, určuje nasledujúca tabuľka:
Tieto hodnoty sa používajú napr. pri projektovaní budov, zohľadňujúc požiadavky vyhlášky 94/2004 Z.z. Ministerstva vnútra Slovenskej republiky, ktorou sa ustanovujú technické požiadavky na protipožiarnu bezpečnosť pri výstavbe a pri užívaní stavieb.
Teplota vznietenia

Teplota vznietenia alebo bod vznietenia je najnižšia teplota horúceho povrchu, pri ktorej sa optimálna zmes plynov alebo pár danej látky so vzduchom na predpísanom zariadení pri predpísanom pracovnom postupe vznieti. 
Teplota vznietenia je závislá na koncentrácií a tlaku kyslíka. V atmosfére čistého kyslíka sa teplota vznietenia znižuje. 
Tabuľky vybraných hodnôt.
Tabuľka vybraných hodnôt teploty vzplanutia a teplôt vznietenia.
Porovnanie teploty vznietenia vo vzduchu a v atmosfére čistého kyslíka.
 "E - iniciačná energia potrebná na iniciáciu stechiometrickej zmesy"
Teplotné triedy podľa STN 33 0371.
Teplota vznietenia je kritériom pre zaradenie látok do teplotných tried podľa STN 33 0371 za účelom správneho návrhu elektrických rozvodov v prostredí s nebezpečenstvom výbuchu.
Bod horenia

Bod horenia alebo teplota horenia (pri bode a) aj: bod horenia v otvorenom tégliku podľa Clevelanda) je:
Horľavé kvapaliny.
Termín bod horenia (teplota horenia) v tomto zmysle na Slovensku používa napr. norma ČSN/STN 65 0201 v tejto podobe: "bod (teplota) horenia - najnižšia teplota horľavej kvapaliny, pri ktorej vonkajší zápalný zdroj vyvolá horenie pár nad hladinou kvapaliny po dobu najmenej 5 sekúnd." Iná, odbornejšia norma uvádza túto definíciu: "bod horenia - najnižšia teplota skúšobnej vzorky korigovaná na atmosférický tlak 101,3 kPa, pri ktorej výpary použitím skúšobného plameňa vzplanú a horenie pri určených podmienkach skúšky trvá najmenej 5 sekúnd."
Ak pary síce horia, ale len kratšie ako 5 sekúnd, ide už o odlišný pojem, ktorý nazývame teplota vzplanutia. Teplota horenia je vyššia ako teplota vzplanutia. Rozdiel medzi týmito dvoma teplotami môže byť v závislosti od kvapaliny od niekoľko stupňov Celzia do vyše 30 stupňov Celzia.
Neviditeľný ružový jednorožec

Neviditeľný ružový jednorožec () je božstvo parodujúce teizmus.
Charakterizujú ho dve protirečiace si vlastnosti — neviditeľnosť a zároveň ružová farba, ktoré parodujú vlastnosti teistického boha. V anglickom origináli sa božstvo uvádza ako bohyňa, avšak pre slovenčinu je výraz „jednorožkyňa“ predsa len trochu nespisovný.
Symboliku používajú ako istú formu humoru a vyjadrenia svojho svetonázoru ateisticky zamerané web stránky a diskusné fóra.
Vyznavači tohto "náboženstva" tvrdia, že je založené na princípoch viery (veria, že je to ružový jednorožec), ale aj logického uvažovania (logicky vedia že je neviditeľný).
Manectric

Manectric je virtuálna bytosť z počítačovej hry, elektrický ("Electric") pokémon. Pochádza z 3. generácie a vyskytuje sa v hrách Ruby, Sapphire, Emerald, Diamond a Pearl.
Charakteristika.
Vyvíja sa z Electrika na 26. úrovni a patrí do skupiny tzv. "výbuchových" pokémonov ("Discharge Pokémon"). Je rýchly bežec a má modro-žltú farbu. Útočí zväčša elektrickými útokmi ako sú Blesk (), Výbuch () a Iskra (), ale môže sa naučiť aj iné silné útoky napríklad Rýchly útok () alebo pohryznutie (). Je to bežný pokémon.
Špecifikácia.
Schopnosti: 
Typové výhody :
Typové slabosti:
Quilava

Quilava je ohnivý pokémon, pochádzajúc zo sveta Johto. Je z druhej generácie pokémonov. Vyskytuje sa v hrách Gold, Silver a Crystal ale aj v hre Emerald a XD. V hre pokémon Emerald ju môžete získať z Cyndaquila, ktorého si môžete vybrať ale až keď zaplníte pokédex informáciami o viac ako 200 pokémonov. V hre pokémon XD ju vyviniete tiež z Cyndaquila, ktorého dostanete až po porazení Mt.Battle. V hrách Gold, Silver a Crystal si môžete Cyndaquila vybrať ako štartovného pokémona a ten sa vám na 14.Lv vyvinie na Quilavu. Quilava sa potom vyvinie na Thyplosiona na 36.Lv. Quilave na hlave a na chvoste vyskakujú plamene, ktorými zastrašuje iných nepriateľských pokémonov. Inač je to milý a prítulný pokémon. Je to aj výborný ohnivý pokémon. Quilava útočí väčšinou ohnivými útokmi ako napr. Žeravé uhlíky () a Ohnivé koleso () ale môže sa naučiť útoky aj iného typu ako Rýchly útok () a Válivý útok () alebo sa môže naučiť tie najsilnejšie ohnivé útoky napr. 
Ohnivá explózia (), Erupcia () a Prehriatie (). Niektoré Quilavy sa po narodení môžu naučiť aj iné útoky napr. Dvojitá čepeľ () a Dvojitý kop (). Quilavu niektorý ľudia prezývajú ako Sopečný pokémon ("Volcano Pokémon"). 
Quilavine typové výhody :
Quilavine typové nevýhody :
Liszt Ferenc Zeneművészeti Egyetem

Liszt Ferenc Zeneművészeti Egyetem (doslova "Hudobnoumelecká univerzita Franza Liszta"), starší názov Zeneakadémia (doslova "Hudobná akadémia"), je vysokoškolská hudobná inštitúcia v Maďarsku, ktorá sídli v Budapešti v VI. mestskom obvode.
Školu založil hudobný skladateľ Franz Liszt v roku 1875 pod menom "Királyi Zeneakadémia" ("Kráľovská hudobná akadémia"). Prvú budovu v neorenesančnom štýle pre ňu postavili v rokoch 18771879 podľa plánov Adolfa Lánga. Dnes sa budova nachádza na Andrásiho ulici č 67. Zeneakadémii slúžila do roku 1907, keď sa presťahovala do novej secesnej budovy na dnešnom námestí Ferenca Liszta. Od roku 1980 patrí opäť tejto inštitúcii a dnes slúži ako múzeum a výskumné centrum Ferenca Liszta.
Najväčšiu slávu a celosvetové uznanie dosiahla Zeneakadémia na konci 19. a začiatku 20. storočia, keď v nej študovali slávni operetní skladatelia ako Jenő Huszka, Emmerich Kálmán, Albert Szirmai a Viktor Jacobi, operný skladateľ Béla Bartók a skladateľ národných hudobných piesní Zoltán Kodály. Veľkú zásluhu na tom malo skvelé pedagogické umenie Jána Koesslera, ktorý vyučoval kompozíciu na škole v rokoch 18831908.
Tuning

Tuning (z angl. ladenie, optimalizácia) je anglický výraz pre ladenie (vo všetkých významoch), v slovenčine sa vyskytuje len v určitých špecifických kontextoch:
Prekliaty

Prekliaty (pôv. názov "Bannlyst") je román z roku 1918 (na Slovensku vyšiel 1991), ktorého autorkou je Selma Lagerlöfová.
Dielo vyniká svojou jednoduchosťou, no zároveň nenechá čitateľa odísť od deja. Prekliaty sa v tomto diela dá skôr aplikovať ako prekliati, pretože Selma nás oboznamuje so životným osudom dvoch mužov a jednej ženy. Nakoniec sa ukáže, aký je niekedy ľudský predsudok veľký a je treba veľa námahy na jeho odstránenie.
Sekundárny metabolit

Ako sekundárny metabolit označujeme v biológii všetky nebielkovinové látky ktoré sa nezúčastňujú základných metabolických pochodov bunky (primárny metabolizmus), ale sú z týchto látok vytvárané. Môžu to byť jednoduché, alebo zložitejšie štruktúry.
Sekundárne metabolity môžu, ale nemusia byť pre život nevyhnutné, a často sú špecifické pre ten-ktorý druh. Môžu to byť rôzne obranné látky, signálne molekuly (hormóny), pigmenty, stavebné molekuly, ktoré vytvárajú skelet pre organizmus a podobne. Zabezpečujú tiež interakciu rastliny s okolím. 
Podľa spôsobu ich tvorby (syntézy) rozdeľujeme vo fyziológii rastlín sekundárne metabolity do týchto hlavných skupín:
Ťanšan

Ťanšan (staršie "Ťan-šan"; čín.: 天山 – pchin-jin: Tiān Shān – slov. prepis "Tchien-šan" – doslova "nebeské hory"; rus. Тянь-Ша́нь – Ťaň-Šaň, kirg. Теңир-Тоо – Teñir-Too, kaz. Тәңір тауы – Täñir tawı) je mohutná horská sústava v Strednej Ázii (Kirgizsko, Čína, Tadžikistan a Kazachstan) dlhá , najvyšší vrch je Džengiš Čokusu () na hraniciach Kirgizska a Číny. Pohorie má zachovanú sústavu horských ľadovcov.
Geografické členenie.
Ťanšan sa člení na 3 oblasti:
Geológia.
Ťanšan je súčasťou himalájskeho orogénneho pásma. Zdvíhanie pohoria začalo ešte počas hercýnskeho vrásnenia, súčasná podoba sa vytvarovala počas kimerskej fázy alpínskej orogenézy.
Vulkanizmus.
V čínskej časti pohoria sa nachádza menšie vulkanické pole, tvorené niekoľkými troskovými kužeľmi. Najznámejší z nich je Pechan, ktorý bol aktívny v 1. a 7. storočí.
Objatie zadarmo

Objatie Zadarmo (Free Hugs Campaign) je kampaň, ktorá sa objavila na Internete v roku 2004 a v roku 2006 bola spopularizovaná videoklipom. Ide o dobrovoľníkov ktorí ponúkajú objatie na verejných miestach. Kampaň je príkladom milých nezištných skutkov, vykonaných za učelom zlepšiť náladu iným. Jej účelom nie je získavanie mien, telefónnych čisel alebo naväzovanie vzťahov.
História.
Video sa na YouTube objavilo 22. septembra 2006, a v decembri 2006 už malo na svojom konte viac než 9 miliónov zhliadnutí.
Bolo natočené v Sydney, hlavný hrdina ktorý identifikovaný pod pseudonymom „Juan Mann“ rozdáva objatia v Pitt Street Mall držiac transparent so slovami "FREE HUGS" (Objatie Zadarmo).
Hudba pochádza od Sick Puppies, austrálskej skupiny s ktorou sa "Mann" spoznal rok predtým. Shimon Moore, spevák skupiny Sick Puppies, pracuje v Pitt Street Mall a natočil materiál z ktorého bol videoklip zostrihaný. Počiatočná nedôvera okoloidúcich voči Juanovým zámerom sa rozplýva a čoraz viac ľudí sa necháva objať, dokonca niektorí sa ochotne stávajú dobrovoľnými „objímačmi“ a pomáhajú šíriť ich daľej.
Johann Karl Ehrenfried Kegel

Johann Karl Ehrenfried Kegel (* 3. október 1784, Friesdorf (dnes súčasť mesta Mansfeld), Prusko – † 25. jún 1863, Odesa, Ruská ríša) bol nemecký agronóm v ruských službách. V rokoch 1841 – 1847 cestoval na Kamčatku.
Študoval na Hohe Domschule v Halberstadte a potom na Handelshochschule v Kodani. Bol inšpirovaný strýkom svojej manželky, Melchiorom Adamom von Merz, ktorý pôsobil ako lekár a stal sa aj ruským poslancom, aby sa vybral na cestu do Ruska v zime 1826/27.
V roku 1841 ho ruské ministerstvo poverilo bádať na Kamčatke a hľadať možnosti poľnohospodárstva a baníctva. Potom, čo prešiel Sibírou, sa plavil do Ochotska a nakoniec sa dostal ako stroskotanec na Kamčatku. Usadil sa v Petropavlovsku, odkiaľ uskutočnil niekoľko výprav do rôznych častí Kamčatky. Vo svojich záznamoch sa zmieňoval o flóre, faune, geológii pôdy a taktiež o životných podmienkach domorodých obyvateľov Kamčatky. Navrhol odporúčania pre zlepšenie životných podmienok obyvateľov a zabráneniu ich vykorisťovaniu byrokraciou. Skorumpovaní úradníci sa o rozvoj krajiny nezaujímali, len o svoj vlastný prospech a bohatstvo, ktoré získavali obchodom s kožušinou. Kegelovi stáli mnohokrát v ceste v jeho úsilí a bránili mu vo svojich výskumoch. V skutočnosti sa ho obávali, pretože mal akúsi autonómiu a nezávislosť. V roku 1847 mu zdravie už tak dobre neslúžilo, len o vlások unikol smrti, až sa napokon vrátil do Sankt Peterburgu.
Jeho záznamy sa považujú za najpresnejšie z tohto obdobia, avšak nemohli byť publikované až do jeho smrti, pretože by to mohlo ohroziť jeho slobodu ale aj život. Mnohí sa čudujú ako sa mu vôbec odtiaľ podarilo vrátiť živému. Johann Karl Ehrenfried Kegel zomrel v roku 1863 v Odese.
Zagros

Zagros (perz. , kurd. "Çîyayên Zagrosê", arab. "Džabal Zagrús") je pásmové pohorie, tiahnuce sa od Kurdistanu v Iraku až po pobrežie Perzského zálivu v Iráne. Najvyšší vrch je Zardkúh s výškou
Bell 47

Bell 47 (vojenská verzia H-13 Sioux alebo OH-13) je americká viacúčelová helikoptéra. Bola to prvá vyrábaná civilná helikoptéra. Dátum výroby: 8. marec 1946. Vyrábala sa až do roku 1973. 
Vznik a vývoj.
Prvé modely sa všeobecne vyznačovali otvoreným kokpitom, alebo polootvorenou kovovou konštrukciou, niektoré dokonca s štvorkolesovým podvozkom. Model D použitý počas kórejskej vojny sa ako prvý vyznačoval účelným usporiadaním, ktoré sa všeobecne zachovalo aj u ďalších verzií. Najvyrábanejší model B 47G uvedený do výroby roku 1953 mal typickú bublinovú presklenú kabínu, chvost zváraný z kovových trubiek, obličkovité palivové nádrže a lyžový podvozok. Neskoršie verzie 47H a 47J "Ranger" mali už celkom uzavretú kabínu a chvost škrupinovej konštrukcie. Použité boli rôzne motory Franklin alebo Lycoming s horizontálne protiľahlými valcami a výkonom 200 až 305 hp (150 až 230 kW). Počet miest v závislosti od verzie kolísal od 1 do 4. Dodnes sa mnoho týchto strojov používa pre cvičné a poľnohospodárske účely.
Nasadenie.
Okrem civilnej sféry, kde boli používané na mnohé bežné účely ako cvičné, dopravné a poľnohospodárske stroje boli stroje Bell 47 veľmi rozšírené. Niekoľko týchto strojov používala NASA pre výcvik pristátia s pristávacím modulom počas programu Appolo. Stroje používala aj americká pobrežná stráž a armáda. Použité boli najprv vo vojne v Kórei, kde pomerne úspešne zasiahli pri evakuácii ranených. Nasadenie zaznamenali aj počas vojny vo Vietname, kde slúžili ako pátracie stroje, vyhľadávajúce ciele pre ťažšie stroje UH-1.
Verzie.
Existovalo celkom 33 verzií stroja Bell 47 (B 47A, YR-13A, H-13B, H-13B, H-13C, H-13D, H-13E, H-13F, H-13G, H-13H, H-13J, HTL-2, HTL-3, HTL-4, HTL-5, HTL-6,HTL-7,HUL-1, B 47B, B 47B-3, B 47D B 47D-1, B-47G, B 47G-2, B 47 G-2A-1, B 47G-3, B 47G-3B, B 47G-3B-1, B 47G-4, B 47G-5, B 47G-3B, B 47G-5A, B 47J, B 47J-2).
Umami

Umami (z jap. pochúťka) alebo lahodnosť je jedna z piatich základných chutí, ktoré človek vníma prostredníctvom špecializovaných receptorov na jazyku.
Chuť umami identifikoval v roku 1908 Ikeda Kikunae pri výskume príčin silnej chute vývaru z morských rias (kombu daši). Z vývaru izoloval glutaman sodný, ktorý túto chuť spôsobuje. Vnímanie chuti umami zabezpečuje proteínový receptor "taste-mGluR4" objavený v roku 2000, ktorý špecificky reaguje na L-glutamanový anión.
Glutamany sú zodpovedné za intenzívnu umami chuť mnohých potravín bohatých na proteíny, napríklad mäso, syry, ale aj mlieko, morské riasy, alebo za chuť potravinárskych výrobkov ako sójová omáčka.
Milleretta

Milleretta bol primitívny plaz zo skupiny Anapsida dlhý približne 60 cm, podobajúci sa dnešným jaštericiam. Žil koncom permu, pred približne 250 miliónmi rokov, a pravdepodobne sa živil hmyzom. Pozostatky tohto rodu, rovnako ako pozostatky ostatných rodov z čeľade Millerettidae, boli nájdedené v Južnej Afrike.
Astrocaryum aculeatum

Astrocaryum aculeatum alebo tukuma je palma s jednoduchým, vďaka listovým jazvám širokoprstencovito deleným kmeňom ktorý je porastený čiernými ostňami.
Základné údaje.
Táto palma je vysoká 15 m. Silno ostníkaté listy majú 4-5 m, dlhé vreteno a početné úzke previsajúce zložené listy. Vzpriamené 1,5 m dlhé strapcovité kvetné šúľky sa rozprestierajú medzi listami a na báze svojich konárikov nesú samičie v strede a na konci samčie kvety.
Plod.
Palma má veľmi početné guľovité alebo vajcovité kôstkovice veľkosti 1 cm.Pevná, jemne bradavičnatá lesklá šupka plodu je po dozretí oranžová, pod ňou ležiaca 5 mm hrubá oranžová dužina ma mäkkú múčnatú, viac alebo menej vláknitú konzistenciu, nie je veľmi šťavnatá, má ovocnú vôňu a sladkastú chuť podobnú marhule.
Využitie.
Dužina tukumy je veľmi bohatá na vitamín A.Listy poskytujú veľmi trvanlivé vlákna na závesné siete, vrecia, laná a na ďalšie účely. 
Rozšírenie.
Guyana, Brazília, Venezuela, Kolumbia a Peru.
Hylonomus

Hylonomus bol primitívny plaz dlhý 20 cm, vonkajším vzhľadom pripomínajúci jaštericu. V minulosti sa považoval za vôbec najstaršieho známeho plaza, dnes stále patrí medzi najstaršie plazy (porovnaj systém v článku plazy). Žil pred približne 315 miliónmi rokov, počas karbónu. 
Zvyšky rodu "Hylonomus" boli nájdené v skamenených kmeňoch stromovitých plavúňov. Povodne zanášali spodné časti kmeňov bahnom, v dôsledku čoho stromy odumreli a ich vnútorné časti postupne vyhnili. Hmyz žijúci v kmeňoch lákal príslušníkov tohto rodu, z ktorých niektoré jedince sa nedokázali dostať z kmeňov von, zahynuli, a napokon v nich skameneli.
Pareiasaurus

Pareiasaurus bol veľký archaický plaz zo skupiny Anapsida, žijúci v strednom perme. Svojho času patril medzi najväčšie suchozemské živočíchy.
Dorastal do dĺžky 3 metrov, ťažké telo mal chránené kostenými platňami uloženými v koži.
Živil sa rastlinami, načo mu slúžili malé zuby s pílkovitými okrajmi. Okolo hlavy mal drobný kostený golier, podobne ako vrchnokriedové rohaté dinosaury (Ceratopsia). Patril do radu Pareiasauria a jeho pozostatky sa našli vo východnej Európe a Afrike.
Quetzalcoatlus

Quetzalcoatlus bol obrovský pterosaurus, žijúci na úplnom konci vrchnej kriedy na území dnešného Texasu v Severnej Amerike.
Je síce známy iba z niekoľkých kostí krídla, predpokladá sa však, že bol jedným z najväčších lietajúcich živočíchov, aké kedy žili. Rozpätie jeho krídel dosahovalo pravdepodobne až 10 metrov.
Jeho meno je odvodené od aztéckeho boha Quetzalcoatla, ktorý mal podobu opereného hada. Nemal zuby ale jeho čeľusť bola medzi suchozemskými živočíchmi najväčšia.
All That Remains

All That Remains je skupina ktorá vznikla v roku 1998 v Massachusetts, USA. Ich štýl hudby sa da ťažko určiť, keďže je ich hudba rozmanitá. Na začiatku hrali americký melodic death metal no neskôr ho kombinovali s thrash metalom a s hardcoreom. All That Remains momentálne hrajú moderný melodický metalcore.Skupina sa dostala do povedomia poslucháčov konzumnej hudby prostredníctvom filmu Píla 3, konkrétne soundtrackom tohto filmu, kde je titulná skladba ich hitovka "This Calling".
Longisquama

Longisquama bol zvláštny malý (15 cm) plaz spred 240 miliónov rokov. Podobal sa dnešným jaštericiam, ale na chrbte mala rad veľmi vysokých šupín tvaru V. Niektorý odborníci sa domnievajú, že vzpriamené šupiny umožňovali zástupcom tohto rodu kĺzať vzduchom na krátke vzdialenosti, podobne ako niektoré juhoázijské dráčiky dnes.